text: Ny forening afslører omfattende vanrøgt af heste
  21 februar 2014 kl. 16.44
  Den nystiftede forening, Vestjysk hestevelfærd, mener, at vanrøgt af heste er udbredt. Foreningen blev stiftet i juni sidste år, og den har allerede haft over 80 sager om vanrøgt.
  Et eksempel er en hestehandler nær Ribe, der havde en pony med et brækket bækken. Hesten var ikke blevet behandlet, så det brækkede bækken var vokset skævt sammen.
  - Den kunne næsten ikke gå, og det var klart, at den havde smerter. Det var et grimt syn, fortæller næstformand Anja Pedersen.
  Flere andre heste på ejendommen var misrøgtede. De var underernærede, og deres hove var ikke blevet passet.
  Den Danske Dyrlægeforening kan genkende sagerne fra foreningen.
  - Vanrøgt opstår, fordi ejerne af dyrene ikke ved, hvad de har med at gøre. Den kan også skyldes, at mennesker kommer i krise, så de ikke har overskud til at tage sig af dyrene, siger formanden for Den Danske Dyrlægeforening, Carsten Jensen, Hobro.
  Vestjysk hestevelfærd
  